Neuvoston päätöslauselma, annettu 13 päivänä heinäkuuta 2001, yleissivistävän ja ammatillisen koulutuksen asemasta työllisyyteen liittyvissä politiikoissa



Virallinen lehti nro C 204 , 20/07/2001 s. 0001 - 0002



Neuvoston päätöslauselma, annettu 13 päivänä heinäkuuta 2001, yleissivistävän ja ammatillisen koulutuksen asemasta työllisyyteen liittyvissä politiikoissa (2001/C 204/01) EUROOPAN UNIONIN NEUVOSTO, joka ottaa huomioon 1. Lissabonissa 23 ja 24 päivänä maaliskuuta 2000 kokoontuneen Eurooppa-neuvoston päätelmät, joissa Euroopan unioni asetti itselleen uuden strategisen tavoitteen ensi vuosikymmenelle ja korosti yleissivistävän ja ammatillisen koulutuksen keskeistä asemaa menestyksekkäässä siirtymisessä tietoon perustuvaan talouteen ja yhteiskuntaan. Erityisesti Eurooppa-neuvosto kehotti neuvostoa (koulutus) edistämään Luxemburgin ja Cardiffin prosesseja. 2. ehdotuksesta neuvoston päätökseksi jäsenvaltioiden vuoden 2001 työllisyyspolitiikan suuntaviivoista 9 päivänä maraskuuta 2000 annetun neuvoston (koulutus) lausunnon, jossa suositellaan, että vuodesta 2001 alkaen komission olisi seuraavan vuoden työllisyyspolitiikan suuntaviivoja laatiessaan otettava huomioon opetusministerien sille antama lausunto. 3. Tukholmassa 23 ja 24 päivänä maaliskuuta 2001 kokoontuneen Eurooppa-neuvoston päätelmät, joissa vahvistettiin Lissabonin strategiset tavoitteet ja painotettiin perustaitojen, erityisesti tietoteknisen ja digitaalisen osaamisen merkitystä sekä perusteellisen yleissivistävän koulutuksen asemaa työvoiman liikkuvuuden ja elinikäisen oppimisen tukemisessa. 4. "Työllisyyspaketin 2000", joka hyväksyttiin Nizzassa 7 ja 8 päivänä joulukuuta 2000 kokoontuneessa Eurooppa-neuvostossa, sekä jäsenvaltioiden työllisyyspolitiikan suuntaviivoista vuodeksi 2001 19 päivänä tammikuuta 2001 tehdyn neuvoston päätöksen 2001/63/EY(1), jossa elinikäinen oppiminen asetetaan ensisijaiseksi laaja-alaiseksi tavoitteeksi, jonka pohjalta jäsenvaltioiden olisi määriteltävä yhtenäinen strategia. 5. Nizzan Eurooppa-neuvostossa hyväksytyn Euroopan sosiaalisen toimintaohjelman, jossa korostetaan muun muassa tarvetta lisätä mahdollisuuksia osallistua elinikäiseen oppimiseen ja joka edellyttää integroitua politiikan laatimista ja täytäntöönpanoa Euroopassa ja kansallisilla tasoilla. 6. neuvoston (koulutus) selvityksen koulutusjärjestelmien konkreettisista tulevaisuuden tavoitteista, joka toimitettiin Tukholman Eurooppa-neuvostolle Luxemburgin ja Cardiffin prosessien edistämiseksi, sekä Tukholman Eurooppa-neuvoston pyynnön uudesta selvityksestä keväällä 2002 kokoontuvaa Eurooppa-neuvostoa varten. 7. komission tiedonannon "Kaikille avoimet uudet euroooppalaiset työmarkkinat", jossa korostetaan pätevyystason lisäämisen merkitystä ja ammattitaidon tunnustamisen helpottamista muissa maissa sekä koulutustaitoja ja elinikäistä oppimista koskevan politiikan lujittamisen merkitystä, sekä sen, että Tukholman Eurooppa-neuvostossa hyväksyttiin ammattitaitoa ja liikkuvuutta käsittelevän, liike-elämän, koulutusalan ja työmarkkinaosapuolten asiantuntemusta hyödyntävän korkean tason työryhmän perustaminen. 8. elinikäistä oppimista koskevan komission asiakirjan, joka on käynnistänyt laajan keskustelun Euroopassa ja jäsenvaltioissa siitä, miten pannaan täytäntöön elinikäistä oppimista koskevat kokonaisvaltaiset ja johdonmukaiset strategiat, sekä e-Learning-toimintasuunnitelman vuosille 2001-2004, jonka tarkoituksena on aktivoida koulutusalan toimijoita sekä asianomaisten asiaan kuuluvien sosiaali-, tuotanto- ja talousalojen toimijoita uuteen talouteen liittyvän puutteellisen osaamisen korjaamiseksi ja sosiaalisen osallisuuden edistämiseksi, TUNNUSTAA koulutuspolitiikan merkityksen Euroopan työllisyysstrategiassa ja koulutuksen merkittävän aseman Lissabonissa asetetun uuden strategisen päämäärän saavuttamisessa, jonka mukaisesti Euroopasta on tultava maailman kilpailukykyisin ja dynaamisin tietoon perustuva talous, TUNNUSTAA, että on tärkeää ratkaista koulutuspolitiikkaan liittyvät kysymykset laajemmassa yhteydessä ottaen täysimääräisesti huomioon kaikki yleiset tavoitteet, joita yhteiskunta asettaa koulutukselle: yhteiskunnan ja yksilön sekä talouden kehittäminen, KOROSTAA sitä, että koulutusjärjestelmien konkreettisia tulevaisuuden tavoitteita koskevassa selvityksessä esitetyt kolme päätavoitetta ovat merkityksellisiä Luxemburgin prosessin tavoitteiden kannalta ja täydentävät niitä: - Euroopan unionin koulutusjärjestelmien laadun ja tehokkuuden parantaminen, - koulutukseen pääsyn helpottaminen, - koulutusjärjestelmien ja ympäröivän maailman lähentäminen, KOROSTAA, että useat tässä selvityksessä mainitut alatavoitteet liittyvät työmarkkinoille pääsyn helpottamiseen ja työvoiman sopeutumiskyvyn parantamiseen, erityisesti: - taitojen kehittäminen tietoyhteiskuntaa varten, - jokaisella on oltava mahdollisuus tieto- ja viestintätekniikan käyttöön, - avoin oppimisympäristö, - vahvistetaan yhteyksiä työelämään ja tutkimukseen sekä yhteiskuntaan yleensä, - yrittäjyyden kehittäminen, - vieraiden kielten oppimisen tehostaminen, - liikkuvuuden ja vaihdon lisääminen, KOROSTAA tämän vuoksi, että työohjelman laatiminen ja täytäntöönpano koulutusjärjestelmien konkreettisia tulevaisuuden tavoitteita koskevan selvityksen pohjalta on oma prosessinsa, KOROSTAA, ETTÄ KYSEISEN SELVITYKSEN SEURANTA edistää merkittävästi Luxemburgin prosessia ja työllisyyspolitiikkojen kehittämistä sekä Euroopan tasolla että kansallisesti, KIINNITTÄÄ HUOMIOTA komission asiakirjaan "Yleissivistävä ja ammatillinen koulutus työllisyyspolitiikassa", jossa korostetaan tässä yhteydessä: - tarvetta tehokkaampiin toimiin valmistavan koulutuksen laadun takaamiseksi, jotta nuorille voitaisiin antaa tietoyhteiskunnan vaatimuksia vastaavat perustaidot, - johdonmukaisen koulutusstrategian merkitystä kytkettäessä useita eri koulutusjärjestelmiä toisiinsa ja edistettäessä virallisen ja epävirallisen koulutuksen tunnustamista, - vertailukelpoisten tilastojen merkitystä ja sellaisten indikaattoreiden saatavuutta, joilla analysoidaan ja seurataan jäsenvaltioiden koulutuspolitiikkaa, ODOTTAA KIINNOSTUNEENA komission tulevaa toimintassuunnitelmaa elinikäisestä oppimisesta, joka on määrä julkaista maraskuussa 2001 ja jonka pitäisi merkittävästi edistää nykyisiä prosesseja ja aloitteita tietoon perustuvan yhteiskunnan ja talouden saavuttamiseksi, ODOTTAA KIINNOSTUNEENA selvitystä, joka ammattitaitoa ja liikkuvuutta käsittelevän korkean tason työryhmän on määrä toimittaa joulukuuhun 2001 mennessä sekä tilaisuutta edesauttaa uusien eurooppalaisten työmarkkinoiden kehittämistä ja lähentämistä koskevan toimintasuunnitelman valmistelua, joka on määrä esittää keväällä 2002 kokoontuvalle Eurooppa-neuvostolle, VAHVISTAA UUDELLEEN aikomuksensa osallistua aktiivisesti Euroopan sosiaalisen toimintaohjelman täytäntöönpanoon, erityisesti "uusia ja parempia työpaikkoja" koskevan linjauksen osalta, edistämällä tehokkaita elinikäisen oppimisen strategioita, ammattitaidon kehittämistä tieto- ja viestintätekniikassa sekä opiskelijoiden, opettajien ja harjoittelijoiden liikkuvuutta, KOROSTAA sitä, että yleissivistävästä ja ammatillisesta koulutuksesta vastaavien tahojen on osallistuttava aktiivisesti Euroopassa käynnissä oleviin erilaisiin prosesseihin täystyöllisyyden edistämiseksi ottaen huomioon, että koulutusjärjestelmien odotetaan vaikuttavan ratkaisevalla tavalla kyseisiin prosesseihin sekä korostaen yhtenäisen lähestymistavan merkitystä koulutukseen liittyvissä toimissa ja aloitteissa, KEHOTTAA KOMISSIOTA JA JÄSENVALTIOITA omaan toimivaltaansa kuuluvilla aloilla - varmistamaan, että koulutusjärjestelmien konkreettisia tulevaisuuden tavoitteita koskevan selvityksen seuranta edistää Luxemburgin ja Cardiffin prosesseja ja että siinä asetetaan yleissivistävä ja ammatillinen koulutus yhteisön työllisyyttä ja siihen liittyviä politiikkoja koskevan yhteistyön keskipisteeksi, - varmistamaan, että neuvosto (koulutus) käsittelee osaltaan aktiivisesti komission ehdotusta työllisyyspolitiikan suuntaviivoiksi ja osallistuu politiikan kannalta olennaisten ja vertailukelpoisten indikaattorien laatimiseen voidakseen hyvissä ajoin antaa oman panoksensa suuntaviivojen valmistelussa sekä merkityksellisillä koulutukseen liittyvillä aloilla myös elinikäisen oppimisen näkökulmasta, - tehostamaan alan kokemusten ja hyvien toimintatapojen vaihtoa, joka perustuu kansallisten työllisyyden toimintasuunnitelmien, kuten komission asiakirjan "yleissivistävä ja ammatillinen koulutus työllisyyspolitiikoissa", vertailevaan analyysiin. (1) EYVL L 22, 24.1.2001, s. 18.